Nos, officialis curie Bisuntine, notum facimus... quod... Johannes, dominus de Rens super Dubium, domicellus, sciens, prudens et spontaneus, non vi, non metu, non dolo ad hoc inductus, considerata utilitate sua et commodo evidenti, et pro suis negociis utiliter expediendis, vendit et titulo pure, perfecte et perpetue vendicionis tradit vel quasi, cedit penitus et concedit, pro se et suis heredibus, im perpetuum, et confessus est et publice recognovit in jure et judicio coram nobis se vendidisse, quittasse, tradidisse vel quasi, cessisse penitus et concessisse nobili viro domino Johanni de Cabilone, domino de Allato, et suis heredibus im perpetuum, pro precio quingentarum librarum stephaniensium bonorum, sibi traditarum, solutarum et numeratarum a dicto domino Johanne de Cabilone, in pecunia legitime numerata, de quibus se tenet et habet integre pro pagato, prout in jure confessus est coram nobis dictus domicellus predicta esse vera; vendit, inquam, dictus domicellus dicto domino Johanni res que sequuntur, videlicet sextam partem de la Domainne putei Salinensis, siti in burgo domini comitis Burgundie, et quicquid juris, actionis, proprietatis, possessionis et dominii dictus domicellus habet, habere potest et debet seu hoc videtur, quoquo modo et ex causa quacumque, in valle, villa de Salino et in toto territorio vallis et ville Salinensis, in hominibus, censibus, redditibus, justiciis, nemoribus, tailliis, juribus, corvatis, aquarum decursibus, molendinis, pratis, vineis, campis, angariis et perangariis, exactionibus, feudis et retrofeudis, et rebus aliis quibuscumque et quocumque nomine censeantur; que omnia et singula superius vendita erant de feudo predicti domini Johannis de Cabilone... Huic autem vendicioni, quittacioni, cessioni, concessioni et ceteris omnibus et singulis supra scriptis, Clemencia, uxor dicti Johannis, domicelli, consensum prebuit pariter et assensum... In quorum omnium testimonium, ad preces dicti domicelli factas coram nobis, et ad preces dicte Clemencie factas coram... mandato nostro, sigillum curie Bisuntine presentibus apposuimus. Ego vero predictus Johannes, confitens premissa omnia esse vera, sigillum meum una cum sigillo domini officialis presentibus apposui, in testimonium veritatis. Datum XII kalendas junii, anno Domini Mº CCº octogesimo nono.